Марко Ганчев
Наградата

chitanka.info

Да вземе туй, що му се пада,

поетът може някой път.

Каква е цялата награда?

Че вече вярва му светът.

Наградата е тежко бреме

за справедливия поет:

да бъде съдия на време,

в което не е бил приет.

Защо не ме разбраха, мога

за вчера да отсъдя с чест,

но нямам време от тревога

защо не ме разбират днес.

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.